Diari Oficial de la Generalitat Valenciana


Sumari del DOGV 8266, del 04-04-2018 (2018/2548)

Notificació de la sentència dictada en el procediment de guarda i custòdia número 1708/2017.
--------------------------------------------------------------------------------------------

### Dades del document

Número de DOGV
:   8266

Data del DOGV
:   04-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2548


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1708/2017. [2018/2548]  
Demandant: Cristina Margarita Villa Ríos.  
Procurador: Ignacio Tarazona Blasco.  
Demandat: Hernando Churqui Gardeazabal.  
Procurador/a: -  
  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats 001708/2017, a instàncies de Cristina Margarita Villa Ríos representada pel procurador Ignacio Tarazona Blasco, contra Hernando Churqui Gardeazabal, en situació de rebel·lia, en què en data 6 de març de 2018, s'ha dictat sentència, en la part dispositiva de la qual diu així:  
«Estime la demanda formulada per la representació processal de Cristina Margarita Villa Ríos contra Hernando Churqui Gardeazabal, i dispose les mesures següents:  
L'atribució a Cristina Margarita Villa Ríos en exclusiva de l'exercici de la pàtria potestat respecte del menor, així com la guarda i custòdia del dit fill menor.  
Suspensió del règim de visites del fill menor amb el pare Hernando Churqui Gardeazabal fins que s'acredite que la seua represa siga beneficiosa per al dit menor i s'inste per les parts.  
  
El pare contribuirà als aliments del seu fill en la quantitat de 75 euros mensuals. Aquesta quantitat serà ingressada en el compte que a aquest efecte designe la mare, per anticipat i dins dels cinc primers dies de cada mes, amb l'actualització d'acord amb les variacions de l'Índex de Preus de Consum.  
Pel que fa a les despeses extraordinàries, cada un dels progenitors es farà càrrec del 50 % del seu cost.  
L'ús i gaudi de l'habitatge familiar s'assignarà a la mare, amb tots els seus efectes i parament.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en la compte del Jutjat 4584-0000-02- número del procediment amb quatre dígits - dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així, aquesta és la meua sentència, que pronuncie, mane i firme.»  
I perquè valga de notificació de forma deguda a Hernando Churqui Gardeazabal, en rebel·lia, expedisc i firme aquest edicte.  
  
València, 9 de març de 2018.- El lletrat de l'Administració de justícia: José Esteban Briz Recio.